પણજીઃ કૉંગ્રેસે શવિવારે ગોવાના રાજ્યપાલ મૃદુલા સિંહા પાસે ખાસ સત્ર બોલાવવાની અને ભાજપની યુતિ સરકારને બહુમતી સાબિત કરવાની માગણી કરી હતી. વિરોધ પશ્ર કૉંગ્રેસે એવો આક્ષેપ કર્યો હતો કે માંદા પડેલા મુખ્ય પ્રધાન મનોહર પર્રિકરની ગેરહાજરીમાં રાજ્ય સરકારની હાલત ખરાબ છે અને રાજ્યપાલ તથા ભાજપ ગોવાના લોકો સાથે છેતરપિંડીની રમત રમી રહી હોવાનો આ જવલંત દાખલો છે. કૉંગ્રેસના પ્રવક્તા રણદીપસિંહ સૂર્જેવાલે પત્રકારોને જણાવ્યું હતું કે અમે આ મામલો સંસદના શિયાળુ સત્રમાં ઉછાળીશું, ભાજપનાં કેન્દ્રીય નેતાઓ પર દબાણ લાવીશું અને રાષ્ટ્રપતિ રામનાથ કોવિંદ સામે પણ ખાસ સત્ર લાવવા માટેની રજૂઆત કરીશું.